สำนักบริหารพื้นที่อนุรักษ์เรียกร้องรัฐบาลเอาจริงลักลอบเผาป่าพรุควนเคร็ง
สถานการณ์ไฟป่าที่กำลังลุกไหม้ป่าพรุควนเคร็ง ป่ากุมแป ป่าท่าช้างข้าม ป่าดอนทราย และป่ากลอง ใน 5 อำเภอของ จ.นครศรีธรรมราช ยังคงน่าเป็นห่วง เนื่องจากแนวไฟยังคงลุกลามอย่างต่อเนื่อง และขยายวงกว้าง จนเจ้าหน้าที่ ที่เข้าไปควบคุมไฟ ต้องถอยออกห่าง เพื่อป้องกันอันตราย ขณะที่นายจีระศักดิ์ ชูความดี ผู้อำนวยการสำนักบริหารพื้นที่อนุรักษ์ที่ 5 ได้ร่วมหารือกับ เจ้าหน้าที่ที่เกี่ยวข้อง เพื่อกู้สถานการณ์ไฟไหม้ป่าพรุ พร้อมเรียกร้องให้หน่วยงานรัฐ เร่งใช้มาตรการในการปราบปรามอย่างจริงจัง โดยเฉพาะในเรื่องของการเข้ายึดพื้นที่ เพราะขณะนี้พื้นที่ป่าพรุกว่า 100000 ไร่ มีผู้ที่เข้าไปครอบครองทั้งถูกต้อง และไม่ถูกต้อง รวมทั้งต้องเร่งฟื้นฟูป่าพรุ ควบคู่ไปกับการใช้มาตรการ ปราบปรามผู้บุกรุกอย่างเร่งด่วน เพื่อยุติการบุกรุกป่า ขณะเดียวกันได้เตรียมเร่งนำมาตรการรื้อถอนในกรณีบุกรุกมาใช้ให้แล้วเสร็จภายใน 90 วัน เนื่องจากป่าพรุควนเคร็งถูกนายทุนและชาวบ้านเข้าไปเผาทำลาย ให้ป่าพรุเสื่อมโทรม ก่อนจะเข้าไปครอบครองทำกิน ด้วยการนำต้นปาล์มน้ำมันเข้าไปปลูกอย่างต่อเนื่องมาหลายปี
 สำนักบริหารพื้นที่อนุรักษ์ที่ 5 หารือ เจ้าหน้าที่ที่เกี่ยวข้อง เพื่อกู้สถานการณ์ไฟไหม้ป่าพรุ พร้อมเรียกร้องให้หน่วยงานรัฐ เร่งใช้มาตรการในการปราบปรามอย่างจริงจัง โดยเฉพาะในเรื่องของการเข้ายึดพื้นที่
ควนเคร็ง,ป่าพรุ,มาตรการ,อนุรักษ์